Vígsla Skálans , þjónustubyggingar við Alþingishúsið 24. nóvember 2004 Vígsla Skálans , þjónustubyggingar við Alþingishúsið Föstudaginn 27. september 2002 var Skálinn , ný þjónustubygging við Alþingishúsið , vígður . Starfsmenn Íslenskra aðalverktaka , ÍAV , hófu í lok september 2001 byggingu hússins sem er 2.470 fm með bílageymslukjallara . ÍAV skila byggingunni fullbúinni ásamt frágenginni lóð auk endurbóta á garði Alþingishússins . Ytra byrði byggingarinnar er að mestu leiti úr gleri en byggingin er að hluta klædd íslensku grágrýti . Í Skálanum er aðalinngangur í Alþingishúsið og margháttuð þjónusta fyrir þingmenn , starfsmenn Alþingis og gesti . Þar er m.a. mötuneyti starfsmanna , aðstaða fyrir þingmenn til að taka á móti gestum , fræðslustofa fyrir hópa sem vilja kynna sér starfsemi þingsins , aðstaða fyrir fjölmiðlafólk o.fl .